**แนวปฏิบัติการจัดทำบัญชีถือจ่ายอัตราเงินเดือน ประจำปีงบประมาณ พ.ศ. 2568**

1. การจัดทำบัญชีถือจ่ายให้จัดทำในภาพรวมของเขต ไม่ต้องแยกหน่วยเบิก สำหรับโรงเรียน

ที่เป็นหน่วยเบิก ให้ใส่ไว้เป็นลำดับสุดท้าย ส่วน สพม.ที่มีหลายจังหวัดในเขตเดียวกัน แยกเป็นรายจังหวัดเหมือนเดิมและรวมหน่วยเบิกของจังหวัดนั้น ๆ ไว้ในจังหวัดด้วย

2. ให้สรุปยอดอัตราคงเหลือ จากการตัดโอนในรอบเดือนกันยายน 2567 เพื่อใช้เป็นฐานในการ

จัดทำบัญชีถือจ่ายประจำปีงบประมาณ 2568

3. จัดทำทะเบียนควบคุมบัญชีถือจ่ายอัตราเงินเดือน ประจำปีงบประมาณ พ.ศ.2568 แยกเป็น

3.1 ทะเบียนบุคลากรทางการศึกษาอื่น ตามมาตรา 38 ค.(2)

3.2 ทะเบียนข้าราชการครูและบุคลากรทางการศึกษา

 **หมายเหตุ** กรณีที่โรงเรียนมีชื่อซ้ำกัน ในทะเบียนควบคุมฯให้ระบุอำเภอต่อท้าย

ชื่อโรงเรียน เหมือนที่ระบุไว้ในระบบจ่ายตรงด้วย

3.3 เอกสารที่ใช้เป็นหลักฐานในการจัดทำบัญชีถือจ่าย

3.3.1 คำสั่งเลื่อนเงินเดือน ณ 1 ตุลาคม 2567

3.3.2 คำสั่งเลื่อนเงินเดือน กรณีเกษียณอายุราชการ

3.3.3 บัญชีรายชื่อข้าราชการที่งดเลื่อนเงินเดือน

3.4 หลักเกณฑ์การตั้งเงินถือจ่าย

3.4.1 ตำแหน่งที่มีคนครอง ตั้งเงินถือจ่ายตามหลักฐานข้อ 3.3

3.4.2 ตำแหน่งที่มีคนครองและอาศัยเบิกในอัตราเงินเดือนที่สูงกว่า **ให้ปรับลด**

เงินลงเหลือเท่าที่เบิกจ่ายจริง แล้วจึงตั้งเงินถือจ่ายปีนี้ตามหลักฐานข้อ 3.3
3.4.3 ตำแหน่งว่างเดิม (ก่อนปีงบประมาณ พ.ศ.2568) ตั้งเงินถือจ่ายขั้นเดิม

-ตำแหน่งว่าง ที่เกิดขึ้นในปีงบประมาณ พ.ศ.2567 เพื่อให้สอดคล้องกับข้อมูล

ในระบบจ่ายตรง ให้ตั้งเงินถือจ่าย ดังนี้

-ตำแหน่งว่างที่ผู้ครองเดิมเคยอาศัยเบิกอยู่ ให้ปรับลดเงินลง เหลือเท่ากับ

ตำแหน่งและอัตราเงินเดือนที่ผู้ครองเดิมพ้นไป (หากผู้ครองเดิมสไลด์ไปรับ

เงินเดือนในอันดับถัดไป ให้ปรับลดเงินลงเป็นขั้นสูงของตำแหน่ง)

-ตำแหน่งว่างที่ผู้ครองเดิมสไลด์ไปรับเงินเดือนในอันดับถัดไป ให้ปรับลดเงินลง

เป็นขั้นสูงของตำแหน่ง

-ตำแหน่งว่างเนื่องจากผู้ครองเดิมเกษียณอายุราชการ ตั้งแต่ 1 ตุลาคม 2567

ให้คงตั้งเงินถือจ่ายขั้นเดิมไว้ก่อน (ก่อนการเลื่อนเงินเดือนเพื่อประโยชน์

ในการคำนวณบำเหน็จบำนาญ)

-สำหรับตำแหน่งว่างเนื่องจากผู้ครองเดิมเกษียณอายุราชการ ตั้งแต่ 1 ตุลาคม 2567 และได้สไลด์ไปรับเงินเดือนในอันดับถัดไปด้วยให้ปรับลดเงินลงเป็นขั้นสูงของตำแหน่ง

/3.4.4 ตำแหน่ง....

-2-

3.4.4 ตำแหน่งที่ต้องยุบเลิก

-ตำแหน่งว่างจากผลการตัดโอนอัตราเงินเดือนไปตั้งจ่ายที่องค์กรปกครอง

ส่วนท้องถิ่น ที่สพท.มีคำสั่งให้โอนไปสังกัดองค์กรปกครองส่วนท้องถิ่นแล้ว

เงินถือจ่ายปีนี้ **= เงินถือจ่ายปีที่แล้ว – เงินปรับลด + เงินเลื่อนเงินเดือน**

4. ข้อมูลที่ต้องส่ง สพฐ.

4.1 ไฟล์เอกซ์เซลข้อมูลทะเบียนควบคุมบัญชีถือจ่ายอัตราเงินเดือน ประจำปีงบประมาณ พ.ศ. 2568 4.2 ไฟล์เอกซ์เซลคำสั่งเลื่อนเงินเดือน 1 ตุลาคม 2567

4.3 ไฟล์เอกซ์เซลคำสั่งเลื่อนเงินเดือนกรณีเกษียณอายุราชการ (รวมกรณีคนเต็มขั้นด้วย)

5. กำหนดการส่งงาน ให้ส่งถึง สพฐ. **ภายในวันที่ 20 ธันวาคม 2567**

%%%%%%%%%%%%%%%%